Izziņa par atzinumos sniegtajiem iebildumiem

|  |
| --- |
| **Grozījumi Ministru kabineta 2010. gada 30.novembra noteikumos Nr. 1082 “Kārtība, kādā piesakāmas A, B un C kategorijas piesārņojošas darbības un izsniedzamas atļaujas A un B kategorijas piesārņojošo darbību veikšanai”****(VSS-196)** |

(dokumenta veids un nosaukums)

**I. Jautājumi, par kuriem saskaņošanā vienošanās nav panākta**

|  |  |  |  |  |  |
| --- | --- | --- | --- | --- | --- |
| Nr. p. k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas pamatojums iebilduma noraidījumam | Atzinuma sniedzēja uzturētais iebildums, ja tas atšķiras no atzinumā norādītā iebilduma pamatojuma | Projekta attiecīgā punkta (panta) galīgā redakcija |
| 1. | 2. | 3. | 4. | 5. | 6. |
|  |  |  |  |  |  |

**Informācija par starpministriju (starpinstitūciju) sanāksmi vai elektronisko saskaņošanu**

|  |  |
| --- | --- |
| Datums | 01.06.2020., 06.07.2020. |
|  |  |
| Saskaņošanas dalībnieki | Tieslietu ministrija, Veselības ministrija, Finanšu ministrija, Aizsardzības ministrija, Ekonomikas ministrija, Satiksmes ministrija, Konkurences Padome, Latvijas Pašvaldību savienība, Latvijas Lielo pilsētu asociācija |
|  |  |
|  |
|  |
| Saskaņošanas dalībnieki izskatīja šādu ministriju (citu institūciju) iebildumus | Tieslietu ministrija, Veselības ministrija, Satiksmes ministrija, Konkurences Padome, Latvijas Pašvaldību savienība, Latvijas Lielo pilsētu asociācija |
|    |
| Ministrijas (citas institūcijas), kuras nav ieradušās uz sanāksmi vai kuras nav atbildējušas uz uzaicinājumu piedalīties elektroniskajā saskaņošanā | Nav |

**II. Jautājumi, par kuriem saskaņošanā vienošanās ir panākta**

|  |  |  |  |  |
| --- | --- | --- | --- | --- |
| Nr.p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu | Projekta attiecīgā punkta (panta) galīgā redakcija |
| 1 | 2 | 3 | 4 | 5 |
| 1.  | 1. Izteikt norādi, uz kāda likuma pamata noteikumi izdoti, šādā redakcijā:“Izdoti saskaņā ar likuma “Par piesārņojumu” 11. panta otrās daļas 19. punktu, 20. panta piekto daļu, 22. panta otro, 2.1 un trešo daļu, 23. panta otro daļu, 30. panta pirmo daļu un 32. panta otro daļu”. | **Tieslietu ministrija**Ņemot vērā, ka pilnvarojums projektam izriet no likuma “Par piesārņojumu” 11. panta otrās daļas 19. punkta, 20. panta piektās daļas, 22. panta otrās, 2.1 un trešās daļas, 23. panta otrās daļas, 30. panta pirmās daļas un 32. panta otrās daļas nepieciešams precizēt projekta norādi, uz tā tiesisko izdošanas pamatu, ietverot tajā korektu un pilnīgu norādi uz likuma pilnvarojošām normām atbilstoši projekta 1. punktam. | **Ņemts vērā**.Precizēts noteikumu projekts.  | 1. Izteikt norādi, uz kāda likuma pamata noteikumi izdoti, šādā redakcijā:“Izdoti saskaņā ar likuma “Par piesārņojumu” 20. panta piekto daļu, 22. panta otro, 2.1 un trešo daļu, 23. panta otro daļu, 27.panta pirmo daļu, 30. panta pirmo daļu un 32. panta otro daļu”. |
| 2. |   | **Tieslietu ministrija**Lūdzam precizēt spēkā esošo noteikumu 1. punktā noteikto tvērumu atbilstoši likuma “Par piesārņojumu” (turpmāk - likums) 11. panta otrās daļas 19. punktam, kas noteic, ka Ministru kabinets reglamentē kārtību, kādā novēršama, ierobežojama un kontrolējama gaisu piesārņojošo vielu emisija no sadedzināšanas iekārtām. | **Ņemts vērā** 11.panta otrās daļas 19.punkts no projekta norādes svītrots, jo sadedzināšanas iekārtām attiecināmais regulējums tikts ietverts Ministru kabineta 2017. gada 12. decembra noteikumos Nr. 736 "Kārtība, kādā novērš, ierobežo un kontrolē gaisu piesārņojošo vielu emisiju no sadedzināšanas iekārtām", kuru grozījumi ir izstrādes procesā.  |  |
| 3. |  | **Tieslietu ministrija**Lūdzam precizēt projekta 13. punktu atbilstoši Administratīvā procesa likumā noteiktajam lēmuma pieņemšanas termiņam vai arī projekta anotācija sniegt attiecīgu skaidrojumu. Norādām, ka atbilstoši Administratīvā procesa likuma 64. panta pirmajai daļai gadījumā, ja administratīvā lieta ierosināta uz iesnieguma pamata, iestāde pieņem lēmumu par administratīvā akta izdošanu viena mēneša laikā no iesnieguma saņemšanas dienas, ja likumā nav noteikts cits termiņš vai citā normatīvajā aktā - īsāks termiņš administratīvā akta izdošanai. Atbilstoši Administratīvā procesa likuma 64. panta otrajai daļai, ja objektīvu iemeslu dēļ šā panta pirmajā daļā noteikto termiņu nav iespējams ievērot, iestāde to var pagarināt uz laiku, ne ilgāku par četriem mēnešiem no iesnieguma saņemšanas dienas, par to paziņojot iesniedzējam. Savukārt, ja nepieciešama ilgstoša faktu konstatācija, administratīvā akta izdošanas termiņu ar motivētu lēmumu, par to paziņojot iesniedzējam, var pagarināt līdz gadam tā iestāde, kurā administratīvo aktu var apstrīdēt, bet, ja šādas augstākas iestādes nav vai tā ir Ministru kabinets, lēmumu pieņem tās iestādes vadītājs, kura izdod administratīvo aktu. Vēršam uzmanību uz to, ka Administratīvā procesa likuma 64. panta otrajā daļā ir noteikti izņēmuma gadījumi lēmuma pieņemšanas termiņa pagarināšanai, un līdz ar to, ja nepieciešams paredzēt, ka atsevišķi lēmumi vienmēr tiks pieņemt garākā termiņā nekā noteikts Administratīvā procesa likuma 64. panta pirmajā daļā, atbilstošu regulējumu jāietver likumā, attiecīgi likumā „Par piesārņojumu”. | **Ņemts vērā.**Punkts no noteikumu projekta svītrots, atstājot spēkā esošo redakciju.  |  |
| 4. | 25. Papildināt noteikumus ar 60.1 punktu un 60.2 punktu šādā redakcijā:“60.1 Dienests atsaka C kategorijas piesārņojošas darbības reģistrāciju un par atteikumu informē operatoru un pašvaldību, ja:60.11. darbība neatbilst vides aizsardzību regulējošajos normatīvajos aktos noteiktajām prasībām, vai arī,60.12. operators noteiktajā termiņā nesniedz visu papildus prasīto informāciju, vai arī,60.13. pieteiktā darbība neatbilst pašvaldības teritorijas plānojumā noteiktajai atļautajai teritorijas izmantošanai.”.59. Dienests 14 dienu laikā no iesnieguma pieņemšanas dienas reģistrē C kategorijas piesārņojošo darbību, ja tā atbilst vides aizsardzību regulējošo normatīvo aktu prasībām. C kategorijas sadedzināšanas iekārtām papildus reģistrācijai dienests sagatavo un izsniedz lēmumu atbilstoši šo noteikumu 7. pielikumam. | **Tieslietu ministrija**Lūdzam izvērtēt un izvērsti skaidrot projekta 25. punktā izteiktā 60.1 punkta, kas paredz gadījumus, kad dienests atsaka C kategorijas piesārņojošas darbības reģistrāciju, atbilstību spēkā esošo noteikumu 1. punktā noteiktajam tvērumam un likumā noteiktajam pilnvarojumam Ministru kabinetam.Vienlaikus lūdzam arī skaidrot projekta 24. punktā izteiktā 59. punkta otrā teikuma nosacījumu atbilstību spēkā esošo noteikumu 1. punktā paredzētajam tvērumam un likumā noteiktajam pilnvarojumam Ministru kabinetam. | **Ņemts vērā**Labots noteikumu projekts, svītrojot normu par C kategorijas reģistrācijas atteikšanu. 59.punkta otrais teikums svītrots, jo sadedzināšanas iekārtām attiecināmais regulējums tikts ietverts Ministru kabineta 2017. gada 12. decembra noteikumos Nr. 736 "Kārtība, kādā novērš, ierobežo un kontrolē gaisu piesārņojošo vielu emisiju no sadedzināšanas iekārtām", kuru grozījumi ir izstrādes procesā. |  |
| 5. |  | **Tieslietu ministrija**Lūdzam projekta anotācijas V sadaļas 1. tabulas A un B ailē izvērstāk norādīt konkrētus Direktīvas 2015/2193/ES 5. panta un 1. pielikuma punktus, kas tiek pārņemti projekta 24. punktā un 63. punktā. Lūdzam arī norādīt konkrētus projekta 24. punktā izteiktos punktus un 63. punktā izteiktā 7. pielikuma punktus, kuros tiek pārņemtas attiecīgās Direktīvas 2015/2193/ES prasības. Norādām, ka izvērstāka Eiropas Savienības normu norāde nepieciešama, lai būtu iespējams pārliecināties par atbilstošu direktīvas normu pārņemšanu, kā arī personas varētu tikt informētas, kuras tieši personām saistošas normas izriet no Eiropas Savienības normu prasībām.  | **Ņemts vērā**Dažas no Direktīvas 2015/2193/ES prasībām tiks pārņemtas ar Ministru kabineta 2017. gada 12. decembra noteikumiem Nr. 736 "Kārtība, kādā novērš, ierobežo un kontrolē gaisu piesārņojošo vielu emisiju no sadedzināšanas iekārtām", kuru grozījumi ir izstrādes procesā. | Papildināta anotācija.  |
| 6.  |  | **Tieslietu ministrija**Vienlaikus lūdzam izvērtēt iespēju projekta 63. punktā izteiktā 7. pielikuma 11. punktā norādīt konkrētus normatīvos aktus, uz kuru pamata paredzēts izdot attiecīgo lēmumu. Lūdzam arī izvērtēt iespēju minētā 7. pielikuma 12. punktā norādīt konkrētāk lēmuma apstrīdēšanas un pārsūdzības kārtību, tostarp ietverot atsauci uz likuma 50. panta desmito daļu. | **Ņemts vērā**7.pielikums svītrots, jo uz sadedzināšanas iekārtām attiecināmais regulējums tikts ietverts Ministru kabineta 2017. gada 12. decembra noteikumos Nr. 736 "Kārtība, kādā novērš, ierobežo un kontrolē gaisu piesārņojošo vielu emisiju no sadedzināšanas iekārtām", kuru grozījumi ir izstrādes procesā. |  |
|  |  | **Tieslietu ministrija***2020. gada 1. – 8. jūnija elektroniskās saskaņošanas laikā saņemtie iebildumi* |  |  |
| 7. | Izdoti saskaņā ar likuma “Par piesārņojumu” 20. panta piekto daļu, 22. panta otro, 2.1 un trešo daļu, 23. panta otro daļu, 27.panta pirmo daļu, 30. panta pirmo daļu un 32. panta otro daļu | 1. Lūdzam precizēt norādi uz projekta tiesisko izdošanas pamatu, ietverot tajā korektu un pilnīgu norādi uz likuma "Par piesārņojumu" (turpmāk - likums) pilnvarojošām normām atbilstoši projekta 1. punktā ietvertajām likuma normām.
 | **Ņemts vērā** | Izdoti saskaņā ar likuma “Par piesārņojumu” 20. panta piekto daļu, 22. panta otro, 2.1 un trešo daļu, 23. panta otro daļu, 30. panta pirmo daļu un 32. panta otro daļu  |
| 8. | Izdoti saskaņā ar likuma “Par piesārņojumu” 20. panta piekto daļu, 22. panta otro, 2.1 un trešo daļu, 23. panta otro daļu, 27.panta pirmo daļu, 30. panta pirmo daļu un 32. panta otro daļu | 1. Vienlaikus aicinām nepapildināt projekta izdošanas tiesisko pamatu ar atsauci uz likuma 27. panta pirmo daļu, jo tajā nav ietverts korekts pilnvarojums Ministru kabinetam. Korekts pilnvarojums ir ietverts likuma 22. panta trešajā daļā. Tādējādi varētu uzskatīt, ka spēkā esošo noteikumu 1.2.3. apakšpunkts aptver noteikumu 1.2.4. apšpunktā paredzētos gadījumus un spēkā esošo noteikumu 1.2.4. apakšpunktu varētu svītrot. Turklāt nav viennozīmīgi skaidrs, vai noteikumi vispār paredz īpašus gadījumus, kad atļaujas iesniegums ir pieejams sabiedrībai priekšlikumu iesniegšanai. Spēkā esošo noteikumu 34. punkts nosaka, ka iesniegumā ietvertā informācija, tai skaitā iesniegtie papildu dokumenti, ir pieejami sabiedrībai.
 | **Ņemts vērā** | Izdoti saskaņā ar likuma “Par piesārņojumu” 20. panta piekto daļu, 22. panta otro, 2.1 un trešo daļu, 23. panta otro daļu, 30. panta pirmo daļu un 32. panta otro daļu  |
| 9. |  | 1. Lūdzam papildināt spēkā esošo noteikumu 1. punktu ar norādi - "kārtību, kādā Valsts vides dienests reģistrē C kategorijas darbības" atbilstoši likuma 23. panta otrajai daļai un ņemot vērā, ka šī kārtība paredzēta projektā.
 | **Ņemts vērā** | 6. Papildināt noteikumus ar 1.3.1 apakšpunktu šādā redakcijā:“1.3.1 kārtību, kādā Valsts vides dienests reģistrē C kategorijas piesārņojošas darbības” |
| 10. | 59. Dienests 14 dienu laikā no iesnieguma pieņemšanas dienas reģistrē C kategorijas piesārņojošo darbību, ja tā atbilst vides aizsardzību regulējošo normatīvo aktu prasībām. Būtisku izmaiņu gadījumā dienests veic izmaiņas C kategorijas reģistrācijā.  Operators apņemas veikt piesārņojošo darbību atbilstoši iesniegumā norādītajam. | 1. Lūdzam precizēt projekta 26. punktā izteiktā 59. punktu, svītrojot tā pēdējo teikumu: "Operators apņemas veikt piesārņojošo darbību atbilstoši iesniegumā norādītajam." Vēršam uzmanību, ka minētais teikums, kas paredz pienākumu operatoram attiecībā uz C kategorijas piesārņojošu darbību neatbilst spēkā esošo noteikumu 1.3. apakšpunktā noteiktajam noteikumu tvērumam.
 | **Ņemts vērā** | 59. Dienests 14 dienu laikā no iesnieguma pieņemšanas dienas reģistrē C kategorijas piesārņojošo darbību, ja tā atbilst vides aizsardzību regulējošo normatīvo aktu prasībām. Būtisku izmaiņu gadījumā dienests veic izmaiņas C kategorijas reģistrācijā.   |
| 11. |  | 1. Lūdzam skaidrot projekta anotācijā projektā 68. punktā izteikto grozījumu 3. pielikumā nepieciešamību un pamatotību, skaidrojot arī, vai šajos grozījumos pārņemtas Direktīvas 2015/2193/ES prasības. Lūdzam arī atkārtoti izvērtēt minētā 3. pielikuma 5.6. apakšpunktā ietverto piesārņojošās darbības aprakstu - "kā arī norāde par to, vai iekārtai nepieciešama atkāpe no emisiju robežvērtību piemērošanas un pamatojums šādas atkāpes piemērošanai." Lūdzam izvērtēt minētās norādes iespējamu atbilstību Direktīvas 2015/2193/ES prasībām un atbilstību likuma 31. panta sestajai daļai.
 | **Ņemts vērā** | Papildināta anotācija. |
| 12. |  | 6. Lūdzam atkārtoti izvērtēt projekta 70. punktā izteiktā 5. pielikuma 2.1 punkta (konkrētāk 2.7. apakšpunkta) atbilstību Direktīvas 2015/2193/ES I pielikuma, konkrēti, 7. punkta, nosacījumiem. Lūdzam izvērtēt arī minētā 2.7. apakšpunkta atbilstību likuma 31. panta sestajai daļai. | **Ņemts vērā**Precizēts, kā arī 5.pielikums izteikts jaunā redakcijā. |  |
| 13. | 15. Aizstāt 28. punktā “30 dienu laikā” ar “10 darbdienu laikā”.  | **Veselības ministrija**Pēc izsludināšanas VSS**1.** Projekta 15. punktā noteikts saīsināt atzinuma par A vai B kategorijas piesārņojošu darbību sniegšanas termiņu Veselības inspekcijai no 30 dienām uz 10 darbdienām. Ņemot vērā Inspekcijas attiecīgo struktūrvienību noslodzi un speciālistu skaitu, kas gatavo atzinumus *(šobrīd struktūrvienības, kas sagatavo nosacījumus A un B kategorijas piesārņojošas darbības atļaujas izsniegšanai, gadā kopumā sagatavo 4000 – 5000 dažāda veida atzinumus)* būtiski īsāka termiņa noteikšana var ietekmēt atzinumu sniegšanu noteiktajā termiņā un to sagatavošanas kvalitāti. Tādēļ lūdzam Projekta 15. punktā noteikt vismaz 15 darbdienu termiņu Veselības inspekcijai attiecīgo atzinumu sniegšanai. | **Ņemts vērā.**Papildināts noteikumu projekts.  | 15. Aizstāt 28. punktā “30 dienu laikā” ar “15 darbdienu laikā”.  |
| 14. |  | **Veselības ministrija****Pēc izsludināšanas VSS** 3**.** Projekta anotācijas I. sadaļas 2.7. apakšpunktā norādīts, ka Projektā noteikts svītrot no noteikumu Nr.1082 2. pielikuma arī darbības ‘vēja elektrostacijas un parki’ jeb 2. pielikuma 1.2. apakšpunktu, tomēr Projektā šis grozījums nav iekļauts, tādēļ lūdzam precizēt anotāciju. Ņemot vērā, ka vēja ģeneratori rada zemu frekvenču troksni un vibrāciju, kas atkarībā no darbības jaudas varētu ilgtermiņā ietekmēt apkārtējo iedzīvotāju vispārējo veselības stāvokli, 2. pielikuma 1.2. apakšpunkts ir jāsaglabā. | **Ņemts vērā** Precizēta anotācija. |  |
|  |  | **Veselības ministrija** |  |  |
| 15. | 61. Svītrot 2. pielikumā 5.4., 5.5., 6.2., 6.4., 6.5. un 6.6. apakšpunktu; | **2.** Projekta 61. punkts paredz svītrot noteikumu Nr. 1082 2. pielikuma 5.4., 5.5. un 6.6. apakšpunktus[[1]](#footnote-2), kas atceltu, ka šīm piesārņojošām darbībām vai iekārtām nepieciešams C kategorijas piesārņojošas darbības apliecinājums. Ņemot vērā, ka saskaņā ar likumu “Par piesārņojumu” troksnis ir piesārņojuma veids un attiecīgajos ražošanas procesos izmantotās iekārtas, piemēram, saldēšanas iekārtas, zāģi, ģeneratori var radīt traucējošu troksni apkārtējā vidē, ietekmējot apkārtējos iedzīvotājus, lūdzam nesvītrot iepriekš minētos apakšpunktus.  | Iebildums atsaukts 2020. gada 1. – 8. jūnija elektroniskās saskaņošanas laikā VARAM vērš uzmanību, ka spēkā esošo noteikumu 5.4. apakšpunktā norādītie C apliecinājumi lielākoties tiek izsniegti lielveikaliem. C apliecinājumā netiek vērtēts troksnis un netiek izvirzītas nekādas prasības saistībā ar troksni. Atbilstoši spēka esošo noteikumu 5.5. un 6.6. apakšpunktam maizes ceptuvēm un pakešu logu ražotnēm arī netiek izvirzītas prasības trokšņa pārvaldībai.Pirms darbības uzsākšanas operatoram ir jāievēro Ministru kabineta 2014. gada 7. janvāra noteikumu Nr. 16 “Trokšņa novērtēšanas un pārvaldības kārtība” 14. un 15. punkta prasības neatkarīgi no tā, vai tam ir vai nav nepieciešama atļauja vai apliecinājums piesārņojošai darbībai. Turklāt lielām kūpinātavām un maizes ceptuvēm tāpat būs nepieciešams apliecinājums vai atļauja saistībā ar sadedzināšanas iekārtu ar nominālo ievadīto siltuma jaudu virs 0.2MW izmantošanu.Lielai daļai no šiem uzņēmumiem (lielām kūpinātavām un maizes ceptuvēm) C apliecinājums nepieciešams arī pēc citiem punktiem, piemēram, enerģētikas jomā, jo ir apkures katli un sadedzināšanas iekārtas.Pēc Valsts vides dienesta sniegtās informācijas, gaļas žāvētavas, maizes ceptuves un pakešu logu ražotnes nerada būtisku vides piesārņojumu (tās, kuru sadedzināšanas iekārtas neatbilst C kategorijai). Un tā kā C apliecinājumos tāpat netiek izvirzītas prasības trokšņa pārvaldībai, šo apliecinājumu izsniegšana ir nelietderīga. Vēršam uzmanību, ka no C kategorijas piesārņojošo darbību saraksta svītrotajām darbībām trokšņa pārvaldība ir precīzi noregulēta  Ministru kabineta 2014. gada 7. janvāra noteikumos Nr. 16 “Trokšņa novērtēšanas un pārvaldības kārtība” 12.punktā - Veselības inspekcija, pamatojoties uz attiecīgu iesniegumu, kontrolē saimnieciskas darbības (izņemot ar mūzikas atskaņošanu saistītas darbības) vai iekārtu (ieskaitot ventilācijas, saldēšanas iekārtas, kompresorus un liftus), vai satiksmes radītā trokšņa robežlielumu ievērošanu. Ar mūzikas atskaņošanu un citu ar sabiedrisko kārtību saistīto trokšņa kontroli nodrošina attiecīgā pašvaldība. |  |
| 16. |  | **Satiksmes ministrija**Saskaņā ar Ministru kabineta 2010. gada 30. novembra noteikumos Nr. 1082 “Kārtība, kādā piesakāmas A, B un C kategorijas piesārņojošas darbības un izsniedzamas atļaujas A un B kategorijas piesārņojošo darbību veikšanai” (turpmāk – Ministru kabineta noteikumi Nr. 1082) noteikto, gaisa kuģu tehniskās apkopes un remonta angāri nav minēti to darbību skaitā, kam saņemamas piesārņojošās darbības atļaujas vai C kategorijas apliecinājums. Tomēr minētajos angāros veiktās darbības (piemēram, gaisa kuģu remonts un kapitālais remonts, dzinēju remonti, degvielas noliešanas un eļļas maiņas, rezerves daļu krāsošana) pēc būtības ir līdzīgas Ministru kabineta noteikumu Nr. 1082 2. pielikuma 6.1. apakšpunktā minētajai darbībai *“visu kategoriju (L, M, N, O) mehānisko sauszemes transportlīdzekļu, mobilās lauksaimniecības tehnikas un satiksmē neizmantojamu pārvietojamu mehānismu un citu pārvietojamu agregātu remonta un apkopes darbnīcas, kurās veic Ministru kabineta 2004. gada 22. aprīļa noteikumos Nr. 380 "Vides prasības mehānisko transportlīdzekļu remontdarbnīcu izveidei un darbībai" 2. punktā paredzētās darbības”,* kam saņemams C kategorijas apliecinājums.Atbilstoši Ministru kabineta noteikumu Nr. 1082 1. pielikuma 8.3. apakšpunktam VAS “Starptautiskā lidosta ”Rīga”” ir izsniegta B kategorijas atļauja piesārņojošai darbībai un tajā ir iekļautas tikai VAS “Starptautiskā lidosta ”Rīga”” darbības. Tomēr atļaujā tiek izvirzīti nosacījumi (piemēram, attiecībā uz vidē novadāmo ūdeņu kvalitāti), kur būtisku ietekmi uz rezultātiem var radīt arī lidostas “Rīga” teritorijā esošie uzņēmumi, tai skaitā gaisa kuģu tehniskās apkopes un remonta angāri. Gaisa kuģu tehnisko apkopju un remonta angāru darbība ir saistīta gan ar plašu ķīmisko vielu izmantošanu, gan to darbības rezultātā rodas bīstamie atkritumi. Dažādu avārijas situāciju rezultātā, kā arī gadījumos, ja uzņēmumi ignorē normatīvajos aktos noteiktās vides aizsardzības prasības, augsnē, centralizētajos inženiertīklos un tālāk vidē var nonākt piesārņojums. Lai arī VAS “Starptautiskā lidosta ”Rīga””, veicot teritoriju iznomāšanu, līgumos ir iekļāvusi prasību, ka uzņēmumiem ir jāievēro visas normatīvajos aktos noteiktās vides aizsardzības prasības, un regulāri veic nomnieku teritorijās vides inspekcijas, tomēr VAS “Starptautiskā lidosta ”Rīga”” kā teritorijas iznomātājam ir ierobežotas tiesības ieiet citā uzņēmumā un veikt darbības, lai konstatētu un uzdotu uzņēmumiem novērst normatīvo aktu pārkāpumus vides jomā, jo šādas tiesības Vides aizsardzības likumā ir deleģētas tikai valsts un pašvaldību vides inspektoriem. Tomēr, tā kā gaisa kuģu tehniskās apkopes un remonta angāru darbība saskaņā ar Ministru kabineta noteikumiem Nr. 1082 netiek atzīta par piesārņojošo darbību, tad arī kontrole no valsts puses pār šiem uzņēmumiem netiek īstenota.Ņemot vērā minēto, lūdzam Ministru kabineta noteikumu Nr. 1082 2. pielikumu papildināt ar 6.8. apakšpunktu, izsakot šādā redakcijā:“6.8. gaisa kuģu tehniskās apkopes un remonta angāri”. | **Ņemts vērā.**Papildināts noteikumu projekts.  | Noteikumu 2. pielikums papildināts ar 6.8. apakšpunktu šādā redakcijā:“6.8. gaisa kuģu tehniskās apkopes un remonta angāri”. |
| 17. |  | **Konkurences padome**Pēc izsludināšanas VSSKP jau iepriekš paudusi bažas par situāciju nolietoto transportlīdzekļu apstrādes tirgū, sniedzot, t.sk. iebildumu likumprojektam “Grozījumi Atkritumu apsaimniekošanas likumā” (VSS – 965). KP atkārtoti uzsver problēmas aktualitāti. Nolietoto transportlīdzekļu apstrāde pēc būtības ir salīdzināma ar autoservisa darbību, savukārt Noteikumos Nr.1082 nolietoto transportlīdzekļu apstrāde un autoservisu darbība tiek klasificētas kā darbības ar atšķirīgu piesārņojošās darbības ietekmi uz vidi un attiecīgi – katrai noteikta atšķirīga piesārņojošās darbības kategorija. Atbilstoši spēkā esošajam regulējumam: 1) autoservisu veiktajām piesārņojošām darbībām nepieciešama C kategorijas reģistrācija[[2]](#footnote-3), un **nav nepieciešams** iesniegt Valsts vides dienestā finanšu nodrošinājumu; 2) nolietotu transportlīdzekļu apstrādes uzņēmumiem nepieciešama B kategorijas piesārņojošās darbības atļauja[[3]](#footnote-4) un **ir** **nepieciešams** iesniegt Valsts vides dienestā finanšu nodrošinājumu. Nolietoto transportlīdzekļu apstrādes uzņēmumi detaļas, kas normatīvo aktu ietvaros tiek uzskatītas par atkritumiem, pārdod otrreizējai izmantošanai, maksimāli nodrošinot to tālāku izmantošanu un nepieļaujot to nonākšanu dabā. Turklāt, autoservisi pēc to darbības jomas arī pārstrādā bīstamos atkritumus, veicot dzinēja eļļas maiņu, dzesēšanas sistēmas remontdarbus u.c., tādējādi pārstrādājot bīstamos atkritumus[[4]](#footnote-5). Tādējādi, ņemot vērā, ka: 1) nolietoto transportlīdzekļu apstrādes vietās veiktās darbības ir pielīdzināmas autoservisos veiktajām darbībām, 2) autoservisiem nav jāiesniedz Ministru kabineta 08.01.2019. noteikumos Nr.2 “Finanšu nodrošinājuma piemērošanas kārtība atkritumu apsaimniekošanas darbībām” noteiktais finanšu nodrošinājums,3) likumprojekts “Grozījumi Atkritumu apsaimniekošanas likumā” (VSS – 965) šobrīd saskaņošanas stadijā esošajā redakcijā paredz deleģējumu Ministru kabinetam noteikt, t.sk. finanšu nodrošinājuma diferencēšanas nosacījumus, t.sk. atkarībā no veiktajām pārstrādes vai reģenerācijas darbībām un šo darbību rezultātā radītā iespējamā kaitējuma videi pakāpes, Noteikumu projektu nepieciešams papildināt šādā redakcijā:1. svītrot no Noteikumu Nr.1082 1.pielikuma 5.15.apakšpunktu,
2. papildināt Noteikumu Nr.1082 2.pielikumu ar 6.8.apakšpunktu šādā redakcijā: “iekārtas nolietoto transportlīdzekļu reģenerācijai vai uzglabāšanai, izņemot apstrādi smalcinātājos”.

Minētie grozījumi ļautu operatīvi atrisināt konstatētās problēmas, kas izriet no nesamērīgas finanšu nodrošinājuma prasības, pie tam tos ir iespējams noteikt kā pārejas noteikumus, līdz spēkā stātos izstrādātie grozījumi “Atkritumu apsaimniekošanas likumā” (VSS – 965). | **Saskaņots *2020. gada 1. – 8. jūnija piecu dienu elektroniskās saskaņošanas laikā*** VARAM vērš uzmanību, ka nolietoto transportlīdzekļu (turpmāk – NTL) apstrāde pēc būtības nav salīdzināma ar autoservisa darbību. NTL saskaņā ar Ministru kabineta 2011.gada 19.aprīļa noteikumu Nr.302 “Noteikumi par atkritumu klasifikatoru un īpašībām, kuras padara atkritumus bīstamus” iekļauto atkritumu klasifikatoru ir bīstamie atkritumi, šie MK noteikumi ir izdoti saskaņā ar Atkritumu apsaimniekošanas likumā noteikto, turklāt attiecīgi šāda veida atkritumu klasifikācija ir noteikta Eiropas Savienībā.  NTL apsaimniekošanai ir noteikts atsevišķs likums – Nolietotu transportlīdzekļu apsaimniekošanas likums un uz tā pamata izdotie Ministru kabineta noteikumi, kas regulē NTL apsaimniekošanas kārtību, t.sk., paredzot iesniegt informāciju arī Valsts vides dienestam, turklāt arī šajā likumā ir noteikts, ka NTL ir atkritums. Vēršam uzmanību, ka pārvietojot NTL iekārtas no 1. pielikuma (B atļaujas) uz 2. pielikumu (C reģistrācija) tas neatbrīvo NTL apstrādātājus no prasības par finanšu nodrošinājumu. Tie tāpat piederēs pie atkritumu pārstrādes vai reģenerācijas darbības atļauju saņēmējiem, kam atbilstoši Ministru kabineta 2019.gada 8.janvāra noteikumu Nr.2 “Finanšu nodrošinājuma piemērošanas kārtība atkritumu apsaimniekošanas darbībām” 9.2. apakšpunktam un Atkritumu apsaimniekošanas likuma 12. panta pirmajai prim divi daļai finanšu nodrošinājuma apjoms no 2020. gada noteikts 100000 *euro* apmērā. Apmēram 60% no B kategorijas atļaujām, kas izsniegtas saskaņā ar 1. pielikuma 5.15. apakšpunktu *iekārtas nolietoto transportlīdzekļu reģenerācijai un uzglabāšanai, izņemot apstrādi smalcinātājos* atbilst arī kādam citam B kategorijas punktam, piemēram, 5.10. *iekārtas sadzīves atkritumu šķirošanai vai īslaicīgai uzglabāšanai, tai skaitā pārkraušanas stacijas, kuru uzņemšanas ietilpība ir 30 tonnu atkritumu dienā un vairāk.*Līdz ar to, ja 5.15. apakšpunkts tiks svītrots, lielākajai daļai operatoru, kas veic NTL apstrādi un uzglabāšanu, tāpat būs jāsaņem B kategorijas atļauja. |  |
| 18. |  | ***Konkurences padome******Saņemtie iebildumi 2020. gada 1. – 8. jūnija elektroniskās saskaņošanas laikā***1. lūgums Noteikumu projekta izziņā sniegt skaidrojumu, kādos gadījumos Eiropas Parlamenta un Padomes direktīvā 2000/53/EK par nolietotiem transportlīdzekļiem (turpmāk – Direktīva) minētā atkāpe attiecībā uz prasību par atļaujām piemērojama NTL apstrādes veicējiem, t.i., vai Direktīvā minētā atkāpe attiecināma uz NTL apstrādes uzņēmumiem gadījumos, ja tie veic nebūtiska daudzuma NTL apstrādi gada laikā. Ja šī atkāpe ir attiecināma uz minētajiem uzņēmumiem, lūgums Noteikumu projekta izziņā skaidrot, vai Latvijā tiek piemērots Direktīvā paredzētais, ka dalībvalstu kompetentās iestādes var veikt inspekcijas, kuras laikā pārbauda: a) apstrādājamo atkritumu tipu un apjomu; b) vispārējas tehniskās prasības, kas jāievēro; c) veicamos piesardzības pasākumus; kā arī – vai šādas inspekcijas ir veiktas. Ja iespēja piemērot minēto atkāpi Latvijā ir iespējama, bet netiek īstenota, lūgums skaidrot iemeslus;
2. KP ieskatā NTL apstrādes uzņēmumiem, kas gada laikā apstrādā nebūtisku apjomu NTL un savas darbības rezultātā nerada kaitējumu videi (vai to saimnieciskās darbības radītā ietekme uz vidi ir salīdzināma ar autoservisu radīto ietekmi uz vidi), būtu piemērojamas autoservisiem noteiktās prasības attiecībā uz piesārņojošās darbības atļaujas un attiecīgi – finanšu nodrošinājuma nepieciešamību. Vienlaikus, arī izvērtējot LVĢMC pārskatā par NTL apstrādi 2018.gadā norādīto konstatējams, ka uzņēmumiem, lai tie veiktu NTL **izjaukšanu**, ir jāsaņem B kategorijas atļauja un jānodrošina nepieciešamais finanšu nodrošinājums par darbībām, ko tie veic periodiski, nebūtiskā apjomā, radot nesamērīgu administratīvo un finansiālo slogu. Turklāt transporta līdzekļu izjaukšanu veic arī autoservisos, un autoservisiem nav nepieciešams finanšu nodrošinājums un B kategorijas atļauja.
 | Iebildumi saskaņoti Konkurences padomes 2020.gada 1.jūlija e-pastā.**Panākta vienošanās saskaņošanas gaitā.** |  |
| 19. |  | **Latvijas Lielo pilsētu asociācija****Latvijas Pašvaldību savienība** Noteikumu projekta ietvaros nepieciešams precizēt informāciju, ko operators sniedz par rūpnieciskā trokšņa emisijas avotiem atbilstoši D 2015/996 prasībām (norādot skaņas jaudas līmeni oktāvu joslās un avotu darbības laiku diennakts laikā, precīzu avota atrašanās vietu un izmēru). | **Saskaņots *2020. gada 1. – 8. jūnija piecu dienu elektroniskās saskaņošanas laikā*** Eiropas Komisijas 2015. gada 19. maija Direktīvas (ES) 2015/996, ar ko nosaka kopīgas trokšņa novērtēšanas metodes saskaņā ar Eiropas Parlamenta un Padomes Direktīvu 2002/49/EK (turpmāk – direktīva 2015/996) prasības ir pārņemtas nacionālajā normatīvajā regulējumā ar Ministru kabineta 2019. gada 2. jūlija noteikumiem Nr. 294 “Grozījumi Ministru kabineta 2014. gada 7. janvāra noteikumos Nr. 16 "Trokšņa novērtēšanas un pārvaldības kārtība"". Saskaņā ar Ministru kabineta 2014. gada 7. janvāra noteikumu Nr. 16 "Trokšņa novērtēšanas un pārvaldības kārtība" (turpmāk – MK noteikumi Nr. 16) 7.2 punktu, tikai izstrādājot trokšņa stratēģiskās kartes un rīcības plānus jāizmanto kopīgās trokšņa novērtēšanas metodes. Atbilstoši MK noteikumu Nr. 16 4. punktam prasības par trokšņa stratēģisko karšu izstrādi ir attiecināmas uz: - aglomerācijas teritoriju, kurā iedzīvotāju skaits pārsniedz 100 000 un iedzīvotāju blīvums pārsniedz 500 iedzīvotāju un kvadrātkilometru;- reģionālas, valsts vai starptautiskas nozīmes autoceļu, uz kura satiksmes intensitāte ir vairāk nekā trīs miljoni transportlīdzekļu gadā;- dzelzceļa līniju, uz kuras satiksmes intensitāte ir vairāk nekā 30 000 vilcienu sastāvu gadā; - pasažieru lidostu, kurā notiek gaisakuģu pārvietošanās (pacelšanās vai nosēšanās) vairāk nekā 50 000 reižu gadā, izņemot pārvietošanos, ko tikai mācību nolūkā veic vieglās lidmašīnas. |  |
| 20. |  | **Latvijas Lielo pilsētu asociācija****Latvijas Pašvaldību savienība** Rosinām Noteikumu projekta ietvaros veikt papildus grozījumus 3. pielikuma 20. tabulā:3. pielikuma 20. tabulas nosaukumu “Trokšņa avoti un to rādītāji” aizvietot ar nosaukumu “Trokšņa avoti un trokšņa uztvērēji”;20. tabulā kolonnas nosaukumu “trokšņa avota trokšņa rādītājs (2) (dB (A)” aizvietot ar “trokšņa avota skaņas jaudas līmenis (2) LW A (dB (A)”;20. tabulā 4. kolonnas nosaukumu “Ldiena” aizvietot ar “LW A dienā”;20. tabulā 5. kolonnas nosaukumu “Lvakars” aizvietot ar “LW A vakarā”;20. tabulā 6. kolonnas nosaukumu “Lnakts” aizvietot ar “LW A naktī”;20. tabulā 9. kolonnas nosaukumu “Ldiena” aizvietot ar “LAeq dienā”;20. tabulā 10. kolonnas nosaukumu “Lvakars” aizvietot ar “LAeq vakarā”;20. tabulā 11. kolonnas nosaukumu “Lnakts” aizvietot ar “LAeq naktī”;20. tabulas piezīmi (2) “Trokšņa rādītājus Ldiena, Lvakars un Lnakts novērtē atbilstoši Ministru kabineta 2004. gada 13. jūlija noteikumiem Nr. 597 [..]” aizvieto ar piezīmi (2) “Trokšņa avota skaņas jaudas līmeņus LW A iekārtas darbības teritorijā attiecīgās diennakts stundās novērtē atbilstoši Ministru kabineta 2002. gada 23. aprīļa noteikumiem Nr. 163 “Noteikumi par trokšņa emisiju no iekārtām, kuras izmanto ārpus telpām”; 20. tabulas piezīmi (5) “Trokšņa rādītājus Ldiena, Lvakars un Lnakts novērtē pie trokšņa uztvērēja atbilstoši normatīvajiem aktiem trokšņa novērtēšanas un pārvaldības jomā” aizvietot ar piezīmi (5) “Trokšņa rādītājus L Aeq novērtē atbilstoši Latvijas standartam LVS ISO 1996-2 “Akustika – vides trokšņa raksturošana, mērīšana un novērtēšana 2.daļa: vides trokšņa līmeņu noteikšana”. | **Saskaņots *2020. gada 1. – 8. jūnija piecu dienu elektroniskās saskaņošanas laikā*** Vēršam uzmanību, ka noteikumu projektā paredzēts pārveidot 3.pielikumu, aizstājot tabulas ar tekstuālu informāciju.Savukārt Valsts vides dienesta informācijas sistēmā, operatoram iesniedzot iesniegumu piesārņojošas darbības atļaujas saņemšanai, ir pieejami informācijas ievades lauki tabulas formā (tai skaitā informācija par iekārtas radīto troksni).Sagatavojot iesniegumu atļaujas saņemšanai, operators norādīs ar paredzēto darbību saistītos trokšņa avotus, sniedzot informāciju par to radīto skaņas jaudu (LWA dB), novietojumu, avota darbības laiku dienas (7:00-19:00), vakara (19:00-23:00) un nakts (23:00-7:00) periodos, kā arī avota raksturojumu.Informējam, ka dienesta informācijas sistēmā esošā trok;s;na tabula tiks papildināta ar informāciju par **trokšņa avota novietojumu (koordinātas)** un **trokšņa avota darbības laiku**. Operatora sniegtā informācija būs pietiekama, lai novērtētu iekārtas radītā trokšņa ietekmi un trokšņa līmeņa atbilstību vides trokšņa robežlielumiem atbilstoši Ministru kabineta 2014. gada 7. janvāra noteikumu Nr. 16 "Trokšņa novērtēšanas un pārvaldības kārtība" 1. pielikuma 6.1. apakšpunktā norādītajai metodei, kas izmantojama rūpnieciskās darbības radītā trokšņa novērtēšanai. Ministru kabineta noteikumos norādītā aprēķinu metode ir ekvivalenta aprēķinu metodei, kas izriet no Komisijas 2015. gada 19. maija Direktīvas (ES) 2015/996, ar ko nosaka kopīgas trokšņa novērtēšanas metodes saskaņā ar Eiropas Parlamenta un Padomes Direktīvu 2002/49/EK. Turpmāk tabulā par trokšņa avotiem vairs nebūs jāsniedz informācija par prognozēto trokšņa līmeni iekārtas tuvumā izvietotajos uztvērējos. Šādas informācijas pieprasīšana operatoram ir atzīta par nelietderīgu, jo aprēķinātais skaņas spiediena līmenis no katra trokšņa avota var sniegt maldīgu priekštatu par faktisko ietekmi. Saskaņā ar Valsts vides dienesta sniegto informāciju faktiskās ietekmes raksturošanai ir novērtējama kopējā ietekme no visiem trokšņa avotiem, kas izvietoti trokšņa uztvērēja tuvumā, tajā skaitā, no citu operatoru uzstādītajām iekārtām. |  |

|  |  |
| --- | --- |
| Atbildīgā amatpersona | Guna Šmerliņa |
|  | (paraksts\*) |

Piezīme. \* Dokumenta rekvizītu "paraksts" neaizpilda, ja elektroniskais dokuments ir sagatavots atbilstoši normatīvajiem aktiem par elektronisko dokumentu noformēšanu.

Guna Šmerliņa

|  |
| --- |
| (par projektu atbildīgās amatpersonas vārds un uzvārds) |
| Vides aizsardzības departamenta Piesārņojuma novēršanas nodaļas vecākā eksperte |
| (amats) |
| tālr. nr.: 67026578 |
| (tālruņanumurs) |
| Guna.Smerlina@varam.gov.lv |
| (e-pasta adrese) |

1. 5.4. žāvētavas, gaļas, gastronomijas ražotnes (arī veikalos), kurās saražo 500 un vairāk kilogramu pārtikas produktu dienā; 5.5. iekārtas maizes cepšanai un konditorejas izstrādājumu rūpnieciskai ražošanai, kuru ražošanas jauda pārsniedz divas tonnas dienā; 6.6. iekārtas pakešu logu un durvju ražošanai; [↑](#footnote-ref-2)
2. Ministru kabineta 30.11.2010. noteikumu Nr.1082 “Kārtība, kādā piesakāmas A, B un C kategorijas piesārņojošās darbības un izsniedzamas atļaujas A un B kategorijas piesārņojošo darbību veikšanai” 2.pielikuma 6.1.apakšpunkts [↑](#footnote-ref-3)
3. Ministru kabineta 30.11.2010. noteikumos Nr.1082 “Kārtība, kādā piesakāmas A, B un C kategorijas piesārņojošās darbības un izsniedzamas atļaujas A un B kategorijas piesārņojošo darbību veikšanai” 1.pielikuma 5.15.apakšpunkts [↑](#footnote-ref-4)
4. Konkurences padomes 14.10.2019. vēstule Nr.1.4-1/939 (adresēta Vides aizsardzības un reģionālās attīstības ministrijai) [↑](#footnote-ref-5)